
Ajmal Zahir Ishadai promé beibi di 2023 


WARDA DI POLIS 
PELIGER PA SALÚ 


Bonaire a konosé su promé beibi di aña ku a nase dia 4 di yanüari 2023 eksaktamente 00:31 di mainta i ku ta pisa 3790 Gram i midi 52 cm. 
Djárason 4 di yanüari Maduro & Curiel’s Bank, a bishitá e promé beibi di aña. Naturalmente tresiendo regalu pa e yu. 

KRALENDIJK 
-- 
Elekshon ta un trayekto 
largu, esaki lider polítiko 
di MPB, Elvis Tjin Asjoe, 
a bisa durante programa 
di e partido na Bonaire.tv. 
Nos tin basta luna kaba ta 
prepará pa reklutá kandida- 
tonan nobo. Nos tin algun 
kandidato nobo. 
E organisashon di elek- 
shon mes tin un grupo ku ta 
yuda nos prepará e parti di 
merkadeo i rekoudá fondo. 
Pues nos tin lunanan ta pre- 
parando, pero ta bai stap pa 
stap. 
Kontrario na e promé 
elekshon ku a bai na 2015 a 
kore kampaña un aña i mei 


promé, e di dos un par di 
luna promé i awor a sprent 
lo ta poko mas kòrtiku, pero 
ku bon preparashon, pa- 
sobra nos tin gobernashon 
pa atendé kuné, nos ta den 
Konseho Insular tambe i 
dor di esei nos ta mas visi- 
bel i tin mas instrumento pa 
bai elekshon kuné pa e ko- 
munidat por mira i skucha 
nos i finalmente por husga 
nos tambe di loke nos a pri- 
mintí den nos programa di 
akshon na 2019 i krea nos 
programa i gobernashon, 
huntu ku UPB i awor nos ta 
bai komuniká e logronan pa 
pueblo por husga nos sí nos 
a hasi loke nos ta bisa, Tjin 


Asjoe a bisa. 
Tjin Asjoe a sigui bisa, 
den kuminsamentu tempu 
ku nos a lanta MPB, tabata 
fásil pa haña kandidato. Ta- 
batin un sintimentu grandi 
ku tin algu nobo. Awor ku 
MPB tei i ta hasiendo un 
bon trabou i duna oportuni- 
dat na lidernan nobo pa tra- 
ha pa e komunidat i huntu 
ku resultadonan ku nos ta 
logrando ta mirando desar- 
oyo rònt Boneiru. 
Niun hende no por des- 
mentí ku Boneiru no ta ba- 
yendo bon i esei tin di aber 
ku gobernashon di último 
aña ku MPB a partisipá 
aden. 


Lider polítiko di MPB, Elvis Tjin Asjoe: 
Elekshon ta un trayekto largu 


Djaweps 5 yanüari 2023 
3 


KRALENDIJK 
-- 
Sekshon di Kultura, Arte 
i Literatura (SKAL) i 
Komishon Di Luna Yen 
ta kontinuá ku aktividat- 
nan segun su kalènder 
kultural. Mañan djabièrnè 
6 di yanüari 2023 lo tin 
e evento ‘E Anochi Ku 
Luna Yen’ di 7or pa 9or di 
anochi na Zòzò Ranch ser- 
ka Maria Seraus. E tema 
di e anochi ta “Aña Nobo, 
Bida Nobo“. Un anochi ku 
poesia bou di e luna yen. 
Anochi ku Luna Yen ta un 
evento sosial di pueblo i 
pa pueblo, pues un i tur ta 
kordialmente bonbiní. 
Personanan di Rincon 
ku mester di transporte 


por hasi uso di un bus ku ta 
sali for di pariba di misa di 
Rincon 18:00-or i despues 
tambe ta pasa na SKAL 
18:30-or pa buska e perso- 
nanan di Playa ku mester 
di transporte pa bai Zòzò 
Ranch. Ta pidi tur esnan 
ku ke hasi uso di e servisio 
di transporte pa hasi reser- 
vashon na tempu na SKAL 
of yama +599 715 5323. Di 
e forma aki nos por hiba 
un mihó komunikashon ku 
otro. 
Manera semper, ta keda 
liber na kada bishitante pa 
trese algu di boka dushi 
pa kompartí ku otro bishi- 
tantenan i un súplika pa 
tur hende bini ku nan pro- 


pio stul. No neglishá bo 
kapasidat i bin demostrá 
ku bo por. Nos ta apresiá i 
respetá tur obra, ku eksep- 
shon di palabranan bul- 
gar, polítika, problemanan 
personal i tur loke ku no 
ta kuadra ku e meta di e 
evento. 
Anochi ku Luna Yen ta 
un inisiativa ku a nase den 
pasado for di algun siu- 
dadano ku gran pashon pa 
nos idioma papiamentu. 
SKAL ta keda pone én- 
fasis ku meta prinsipal di 
e evento pa stimulá otro 
pa skirbi, deklamá, konta 
storia, kanta òf presentá 
obranan kòrtiku na papia- 
mentu. 


WARDA DI POLIS 
PELIGER PA SALÚ 


K R A L E N D I J K - 
BONERIANO ta dispone 
di informashon ku e edi- 
fisio di warda di polis ta 
forma peliger pa salú di 
hende. Prinsipalmente e 
trahadónan ku ta kontinu- 
amente den e edifisio ta 
eksperensiá 
problemanan 
di salú pa motibu di kondis- 
honnan di e edifisio. 
Algun aña pasá a hasi 
investigashon konserní e 
edifisio na Kaya Libertador 
Simon Bolivar i a konstatá 
‘sick building syndrome’, 
pues síndrome di edifisio 
malu. Básikamente esaki 
ta enserá ku personanan 
eksponé kontinuamente na 
e ambiente den e edifisio, ta 
bira malu. 
BONERIANO a aserká 
Kuerpo Polisial Hulanda 
Karibense (KPCN) ku a 
konfirmá e investigashon 
hasí. “A hasi un investi- 
gashon tokante e klima den 


e edifisio”, bosero di polis 
ta reakshoná. E ta enfatisá 
ku e tim di maneho a tuma e 
salú di e trahadónan na se- 
rio i a disidí pa hasi un in- 
vestigashon independiente 
di e situashon den e edifi- 
sio. 


E situashon 
E terminologia di sín- 
drome di edifisio malu ta 
un deskripshon di multitut 


di kehonan di salú, prinsi- 
palmente kehonan di wowo 
i respiratorio. Usuarionan 
di e edifisio ta eksperen- 
siá vários keho entre otro 
doló di kabes, kansansio, 
grawatamentu i pèrdida di 
konsentrashon. 
Segun nos fuente, aktu- 
almente tin trahadónan di 
KPCN malu pa motibu di e 
situashon aki i esaki alabes 
ta sòru pa intrankilidat na 


boka di trabou. Bosero di 
KPCN ta splika ku e tim 
di maneho a risibí vários 
indikashon di trahadónan 
tokante empeorashon di e 
problema ku e humedat di 
aire den e edifisio. Alabes 
e ta agregá ku e investi- 
gashon no ta konkluí ku tin 
trahadó malu pa motibu di e 
síndrome aki. 
Remarkabel ta e echo 
ku ya tin un rapòrt trahá 
tokante esaki i ku reko- 
mendashonnan pa remediá 
e situashon. BONERIANO 
no ta dispone di e rapòrt. “E 
rapòrt no ta públiko. Kon- 
tenido di e rapòrt ta infor- 
mashon interno”, segun e 
bosero. 
Lógikamente e pregun- 
ta ta surgi, kiko KPCN ta 
hasi pa solushoná e situ- 
ashon? “Kuerpo ta tuma 


e resultadonan na serio i 
a bin na diferente akshon 
ku por repartí den akshon 
inmediato, akshon a kor- 
to plaso i akshon a largu 
plaso. A kompartí esaki ku 
trahadónan. Vários di e ak- 
shonnan aki ta den fase di 
implementashon”, e bosero 
ta kontestá. 
Mirando ku seguridat 
laboral ta un aspekto suma- 
mente importante pa un 
sindikato, 
BONERIANO 
a aserká sindikato Nation- 
aal Algemene Politie Bond 
(NAPB BES) pa nan reak- 
shon. Ainda nos ta warda 
riba nan reakshon. 
Di KPCN nos a kompro- 
ndé ku e tim di maneho no a 
papia ku sindikato tokante 
e situashon aki. “Nò, nos 
no a hasi esaki?, e bosero 
ta bisa. 


Anochi ku Luna Yen 
mañan na Zòzò Ranch 

DETERMINASHON PA 


AÑA NOBO 
“Bo ta koroná e aña ku Bo bondat, i Bo berehanan ta gotia 
abundansia.” Salmo 65:11(BS) 


Aña Nobo, metanan nobo. Ta un frase ku nos ta tende kada 
aña di nobo. Realmente ta nesesario pa pone metanan si 
nos no ta determiná pa kumpli ku nan? 
Dios ta Esun ku ta koroná e aña nobo ku Su bondat. Si nos 
tin e deseo pa realisá nos metanan tin stapnan fásil ku nos 
por sigui huntu kunÉ. 


Si nos ta determiná pa hasi esei, 
dal e siguiente stapnan akí: 


•	 
Orashon (komunikashon) kontinuo 
ku nos Tata – “hasi orashon sin stòp;” 
1 Tesalonisensenan 5:17 


•		 
Lesa Beibel – “Bendishoná ta esun ku lesa i 
esnan ku tende e palabranan di e profesia, 
i ku paga atenshon na e kosnan ku ta pará skirbí 
den djé; pasobra e tempu ta serka.” 
Revelashon 1:3 


•		 
Meditá i studia Dios Su Palabra – “Awor esaki 
nan tabata hende di mentalidat mas nobel ku 
esnan na Tesalónika, pasobra nan a risibí e 
palabra ku bon boluntat i tabata skudriñá e 
Skrituranan tur dia, pa mira si e kosnan aki tabata 
asina.” Echonan 17:11 


•		 
Ta un imitadó di Dios Su Palabra – “Ma sea 
kumplidónan di e palabra i no solamente 
tendedónan ku ta gaña nan mes.” Santiago 1:22 


•		 
Hiba un bida guiá pa e Spiritu Santu – “Pasobra 
tur esnan ku ta wòrdu guiá dor di e Spiritu di Dios, 
esakinan ta yunan di Dios.” Romanonan 8:14 


Pone meta ku determinashon! 
Gilda Beukenboom-Sintjago 


Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un 
programashon nobo di 4 ora. 
E programashon aki ta ripití pa 24:00. 

12.00 Aktualidat: 
Gregory Colina 
13.00 Aki Boneiru: 
Julianaplein 
13.30 Herensia: 
Norma Reigina 
15.00 BAPA: 
Albertico Janga 
16.00 Herensia: 
Fructuoso Edgar Wanga 
17.10 Aki Curaçao: 
Izaline Calister 
18.00 Herensia: 
Bernadino Beaumont 
19.00 BAPA: 
Aramis Matheo [Kayak], 
Militarnan [Limpiesa Trapi Onima] & Krus 


20.00 Programa Politiko : MPB ta Informa Episodio 05 
21.00 Aki Boneiru: 
Sandy Gibbes 
22.30 Herensia: 
Equador (Montañita) 


KRALENDIJK – Fun- 
dashon Echo a yama bon 
biní na tres studiante di 
siensia ambiental di Hulan- 
da. Kada studiante ta kon- 
dusiendo proyektonan indi- 
vidual durante sinku luna i 
ta asistí pa Echo. 
E proyekto di e studiante 
Ava ta investigá e mihó mé- 
todo pa oumentá retenshon 


di awa den dos área di re- 
forestashon di Echo, Kach’i 
Baka i Seru Largu. 
A selektá e dos áreanan 
akí debí na nan kondishon 
degradá loke ta nifiká na 
momentu ku awa kai e awa 
no ta drenta suela, pero ta 
kore bai i asina e matanan 
no ta haña sufisiente awa. 
Komo parti di e proyek- 


to, Ava a instalá dos dife- 
rente téknika di maneho di 
awa. Na Seru Largu a in- 
stalá 15 ‘Groasis Boxx’s i 
den e área di reforestashon 
na Kach’i Baka a pone dos 
dam. 
A skohe e dos mé- 
todonan akí di retenshon 
di awa basá riba tereno di e 
área, kaminda ku ta rekerí 


maneho di rekurso i tempu. 
Ava 
aktualmente 
ta 
monitòr i kompará e reten- 
shon di nivel di awa den 
suela den ámbos área awor 


ku e téknikanan di maneho 
di awa ta instalá pa deter- 
miná kon nan por yuda pa 
mehorá e retenshon di awa. 
Proyekto retenshon di awa 

KRALENDIJK 
– 
“Kiko ta pasando ku e in- 
stansia ku ta responsabel 
pa mantené kayanan na 
Boneiru limpi,” siudadano 
Noel Janga ta puntra. “Ami 
a lanta for di chikitu na Bo- 
neiru tende di Reinigingsdi- 
enst ku tabata e instansia ku 
tabata kai bou di gobièrnu 
ku e tarea pa mantenshon di 
limpiesa i higiena. Esaki ta- 
bata enserá for di kuementu 
di sushi di kas, halamentu 
di berpùt, kuementu di be- 
stia morto, pero tambe bari- 
mentu di kaya.” 
Tempu ku tabata tra- 
hadónan ku basora na man 
riba kaya bariendo kaya- 
nan. Tur den dékada ochen- 
ta siendo un mucha di apé- 
nas dies aña. Awe nos ta 
tres dékada mas leu i Reini- 
gingsdienst no ta eksistí 
mas, tampoko Gobièrnu di 
Boneiru no ta responsabel 
mas pa servisio di limpiesa 
pa ku e komunidat Boneri- 


ano. Henter e servisio di 
limpiesa akí a bai ariba su 
mes, segun Janga. 
Janga: “Segun infor- 
mashonnan di e direktor 
di SELIBON den un pro- 
grama di televishon pa 
informá pueblo, mi por a 
komprondé ku SELIBON 
aktualmente ta un kompa- 
nia anónimo ku ta kai bou 
di supervishon di BHM. 
Tambe a mustra e desa- 
royonan ku e kompania a 
hasi pa loke ta trata mo- 
dernisashon den e forma di 
atendé ku sushi akí na Bo- 
neiru.” 
Nos tur ta konsiente ku 
SELIBON ta bon ekipá ku 
ekiponan di trabou i sitio- 
nan tantu aki na Playa pero 
tambe na Rincon, pa hiba 
tur tipo di sushi. Kaminda 
ta separá e sushinan tambe 
for di otro. No por bisa ku 
SELIBON no ta ekipá pa 
asumí e responsabilidat pa 
mantenshon di e isla limpi, 


loke ta su tarea prinsipal, 
Janga ta skirbi. 


Situashon interno 
Janga ta sigui: “E aña 
ku a pasa nos tur ta konsi- 
ente di hopi turbulensia na 
SELIBON. Situashon ku 
a hiba na welgamentu di 
trahadónan. Sindikatonan 
mester a intervení pa purba 
na kalma e situashon pa tra- 
hadó ku a stòp di traha por a 
bai traha bèk pa asina sigui 
duna e komunidat e servi- 
sio ku nan ta spera di SELI- 
BON. Pasobra tur luna nan 
ta paga pa risibí bon servi- 
sio.” 
Algun siman despues di 
wèlga, despues ku direkto- 
rado di SELIBON, sindika- 
tonan i otro konseheronan 
ku tabata purba yega mas 
pronto ku ta posibel na un 
solushon, a bin sali na kla 
ku a yega na un akuerdo. E 
motibu di e welgamentu ta- 
bata ku a primintí oumentu 


di salario i no a kumpli ku 
esei p’esei mester a wèlga. 
E oumentu a bin despues, 
Janga ta trese dilanti. 


Situashon den 
komunidat 
Janga ta indiká ku kaya- 
nan di Boneiru ta yen di tera 
awor despues di un periodo 
di áwaseru fuerte pa tempu 
largu. Roinan a yena tur ka- 
minda ku tera. 
Un kaminda ku esaki 
ta bisto ta na altura di e 
rotònde na Misa di Playa. 
Tera a tapa e pista di baiskel 
kompletamente sierto ka- 
minda. Esaki ta trese un 
situashon peligroso kuné pa 
peaton, siklista, scootmobil 
i motsiklista. Slepmentu, 
stòf i chèns ku piedra por 
sali for di bou di tayer di 
outo dal hende, ta inevita- 
bel. 
Pero ta straño pa hopi 
den komunidat ku no ta lim- 
pia e kayanan, bari manera 


tur esnan ku ta paga im- 
puesto di vehíkulo ta spera. 
Kiko ta pasando, Janga ta 
puntra. Di kon pueblo no ta 
risibí ningun informashon 
di kon kayanan ta permane- 
sé sushi. 


Konklushon 
Janga: “Ami komo siu- 
dadano no por komprondé 
di kon Gezaghebber i su tim 
di maneho, koalishon i opo- 
sishon, ningun no ta aserká 
SELIBON pa puntra nan 
di kon nan no ta hasiendo 
e trabou kual ta un di nan 
tareanan i konsehá nan pa 
hasi esaki mas pronto posi- 
bel pa kua SELIBON ta ri- 
sibí supsidio di gobièrnu pa 
hasi. Ki dia ta kuminsá bari 
e kayanan akí. Aunke den 
oranan di mardugá pasobra 
e forma kon e situashon akí 
a sali fo’i man no por hasié 
durante dia pa motibu di e 
kantidat di tráfiko riba nos 
kareteranan.” 


Kiko ta pasando ku 
SELIBON? 


KRALENDIJK -- E 
kaminda ku ta kondusí pa 
Curoil den besindario di 
Nawati, ta den mal estado. 
Sí esaki no ta basta, hopi 
biá sofokando riba e kaya 
akí pa yega Curoil, no ta 
haña bòter di gas chikitu. 
Tempu a kuminsá ku 
konstrukshon di e fasilidat 
nobo di Curoil, a anunsiá ku 
ta bai yena gas na Boneiru 
mes, pero esaki a keda na 
palabra, nada di echo. 
Parse ku algun dia pasá 
te asta un grupo di personal 
a blòkia e kaya pa asina de- 
mostrá nan mal kontentu. 
Kiko ta kita sí Curoil 
pone un bòrchi na inisio di 
e kaya pa anunsiá ku no tin 
bòter di gas chikitu pa asina 


evitá ku mester pasa den e 
kaya malu akí pa yega e 
fasilidat di Curoil, pa haña 
tende ku no tin gas. 


Kaminda pa Curoil den mal estado 
Skirbí pa: 
Rudy 
Domacassé 
Eksperensia 
dushi 


Despues di algun luna ta 
chambuká leim i bolbe leim 
kèts pa por sigui tènis, mi a 
pone un par nobo na mi pia. 
Un eksperensia dushi i sta- 


bil. Awor no tin bala ku por 
pasa mi. 
Ku e kètsnan nobo na mi 
pia, mi mente ta bai bèk 200 
aña atras. Dia mi a kuminsá 
tènis, pia abou i tur atardi 
yega kas ku blar bou di mi 
pia. 

KRALENDIJK – E 
organisashon di vigilansia 
di data irlandes, DPC, a 
pone dos multa pa Meta di 
un total di 390 mion euro, 
debí na violashon di regla 
di privasidat di Facebook i 
Instagram. Segun e super- 
visor, ta trata di usuarionan 
ku no tabata sa presis kiko 
tabata sosodé ku nan data. 
E investigashon di DPC 
a kuminsá despues ku dia 
25 di mei 2018 a entregá 
dos keho kontra Meta, en- 
tre nan un keho di un akti- 


vista privá di Oustria. Riba 
e dia ei reglanan di privasi- 
dat europeo, GDPR, tambe 
a drenta na vigor. 
E denunsiantenan a haña 
ku tabata obligá usuarionan 
pa aseptá e kondishonnan 
nobo di Instagram i Face- 
book, sino nan no por a hasi 
uso mas di e plataforman- 
an. Den e kondishonnan ta- 
batin ku usuarionan mester 
duna pèrmit pa usa nan in- 
formashonnan personal. 
E supervisor no a duna e 
denunsiantenan rason riba 


e punto di pèrmit obligá, 
pero a haña ku Facebook i 
Instagram no tabata trans- 
parente sufisiente tokante i 
di kon nan ke a hasi uso di 
e informashonnan personal. 
Esaki ta enpugna ku leinan 
di privasidat europeo. 
P’esei Facebook a haña 
un but di 210 mion euro i 
Instagram 180 mion euro. 
E empresa di Mark Zuck- 
erberg banda di esei a haña 
tres luna di tempu pa sí 
kumpli ku e kondishonnan. 
Meta, meskos ku hopi 


otro empresa teknológiko 
grandi, tin ofisina na Ir- 
landa debí na e sistema di 
impuesto faborabel. 
Pa e motibu ei e supervi- 


sor ta mantené ei nan regla- 
nan di privasidat europeo. 
Esaki ta di sinku biá ku 
Meta ta haña but di e super- 
visor irlandes. 


K R A L E N D I J K 
– Informashon di kua 
BONERIANO ta disponé 
ta indiká ku parse benta 
di kerstboom no a bai 
asina bon pa tur bendedó 
aña pasá. Tin di nan ku te 
asta mester a hiba hopi 
kerstboom no bendé pa 
Kuskus – Landfill. Benta 
di kerstboom a bai hopi 


slow. 
Diferente hende a ko- 
mentá e echo ku kerst- 
boomnan tabata hopi karu e 
temporada aki. Esaki tabata 
un fenómeno mundial. Kasi 
bo no por a haña un bon 
kerstboom bou di 100 dòler 
kumpra na Boneiru. 
Loke lo por a afektá 
bendedónan lokal ta e echo 


ku por a haña kertboom 
hopi tempran, kompará 
ku e otronan. 
Na e punto di benta 
dilanti Stadion por a mira 
basta kerstboom ku no a 
bende banda di un kòn- 
teiner. 
Fotógrafonan 
di 
BONERIANO 
a 
saka 
foto. 


KRALENDIJK – Edi- 
son Ellis di MPB ta salí for 
di kuna bèrdè. Su tio Rudy 
‘Ruman’ Ellis ta un di e 
fundadónan di UPB, pero 
awor e ta afiliá na MPB i 
te asta tabata miembro di 
Konseho Insular. 
Ellis durante e programa 


di MPB na Bonaire.tv ta 
splika: “For di chikitu mi 
a lanta haña tur famia UPB 
i tambe a lanta den dje. 
Despues ku Rudy Ellis a 
sali i Ramonsito Boi tabata 
na kabes, mi a keda sostené 
e partido ketu bai. Despues 
a resultá ku Raimy, mi ru- 


man, no tabata satisfecho 
mas kon kosnan tabata bai 
den partido i a bandoná par- 
tido.” 
Sin e pueblo no por tin 
partido, te pa tin gober- 
nashon. 
Semper, 
segun 
Ellis, el a bisa e ke drenta 
polítiko i subi lista di un 


partido. Te un dia ku El- 
vis Tjin Asjoe a aserk’é i a 
puntra sí e ke djòin MPB i 
el a aseptá. 
Pa loke ta trata su retiru 
temporal komo miembro 
di Konseho Insular, Ellis ta 
splika: “Mi salida di Kon- 
seho Insular tabata inesper- 
adamente. Despues kontròl 
di dòkter ku a mustra ku 
mi mester bai Colombia i 
a resultá ku mester haña 
tratamentu. E tratamentu a 
dura kuater luna i mei i ora 
ku mi a bin bèk Boneiru, mi 
a spera ku manera e trata- 
mentu a bai ku tur kos a bai 
bon, pero a bini hopi efekto 
despues di e tratamentu. 


Awor tin mehoransa tur dia 
di nobo. 
Pa e motibu ei, Ellis ta 
sigui splika, el a komuniká 
ku Elvis Tjin Asjoe i a bis’é 
ku e no ta kere di por kumpli 
ku e funshon di miembro di 
Konseho Insular. E ora ei el 
a traha su karta di retiru i a 
entregá su retiru temporal 
pa laga e kurpa rekuperá pa 
mi bin bèk. 
“Polítika ta algu ku ta 
den mi sanger i mi gusta 
traha pa hende i ke mira pa 
tur hende haña tur loke nan 
tin derecho riba dje i loke 
nan meresé. Mi ta bin bèk 
pa traha pa e pueblo den su 
totalidat,” Ellis a bisa. 


Hopi kerstboom a bai Kuskus 


Te pa tin gobernashon 
Sin pueblo no por tin partido 


Debí na violashon regla di privasidat 
Instagram i Facebook ta haña 
but di miónes 

KRALENDIJK 
– 
Manehá outo bou di in- 
fluensia di alkohòl a bira 
alarmante na Boneiru. In- 
formashon suministrá pa 
polis ta papia palabra kla. 
Luna pasá, ku ta kargá di 
aktividat festivo, a realisá 
basta detenshon di shofùr- 
nan betrá, no apto pa kon- 
dusí vehíkulo di motor. 
Tabatin aksidente tambe 
embolbí. Ta un situashon di 
preokupashon. 
BONERI- 
ANO ta pone e kasonan di 
luna pasá riba un rei. 
Riba 
djaluna 
19 
di 
desèmber 
alrededor 
di 
12.15 or di mardugá un 
hit & run a tuma lugá riba 
Kaya Nikiboko Sùit. Dos 
vehíkulo a dal den otro i un 
di e shofùrnan a sigui kore. 
Shofùr di e otro vehíkulo a 
disidí di persiguí e vehíkulo 
ku a hui i a informá polis di 
e situashon ora tur dos outo 
a stòp di kore. A detené e 
shofùr di e outo ku a hui, un 
hòmber di 36 aña di edat di 
inisial A.A.H.S., pa motibu 
di kore bou di influensia di 
alkohòl. 
Kuerpo Polisial Hulanda 
Karibense ta konsehá púb- 
liko pa nan mesun seguridat 
pa no realisá un perseku- 
shon 
den 
situashonnan 
manera esaki. Bo por trese 
bo mes i otronan den peli- 
ger. Purba nota un deskrip- 
shon di e shofùr, i si ta posi- 
bel nota e plachi di number, 
bèl polis i keda warda pa 
asistensia na e sitio. 


Skuter i bròmer 
Djasabra 24 di desèm- 
ber alrededor di 2.15 or 
di mardugá un patruya di 
polis a nota un persona ku 
tabata manehá di manera 
sospechoso riba un skuter 
riba Bulevar E.E.G. durante 
vigilansia general. Despues 
di un kòntròl, e shofùr a re- 
sultá ta bou di influensia di 
alkohòl. A detené un hòm- 
ber di 23 aña di edat di ini- 
sial D.A.K.J. 
Djasabra 17 di desèmber 


alrededor di 2.30 or di mar- 
dugá un detenshon a tuma 
lugá riba Kaya Interna- 
tional pa motibu di manehá 
bou di influensia di alko- 
hòl. Durante un patruya 
general, agentenan a para 
un motersaikel ku dos per- 
sona di kual unu no tabata 
tin un hèlm bisti. Durante 
e kòntròl e shofùr di e mo- 
tersaikel a resultá ta bou di 
influensia di alkohòl. A de- 
tené un muhé di 18 di edat 
di inisial C.M.C.V.E. 


Kontròl 
Riba djaweps 15 di 
desèmber alrededor di 7.50 
or di anochi un detenshon a 
tuma lugá na Hanchi Am- 
boina durante un kòntròl di 
tráfiko. Durante e kòntròl 
aki, shofùr di un vehíkulo 
no tabatin reibeweis i do- 
kumento di seguro bálido i 
a resultá ta bou di influensia 
di alkohòl. 
Mas 
investigashon 
a 
konstatá ku e shofùr no ta- 
bata por a mustra un pèrmit 
òf prueba di residensia bá- 
lido. A detené un hòmber 
di 42 aña di edat di inisial 
M.R.M.N. pa manehá bou 
di influensia di alkohòl i 
a dun’e un but pa e echo 
ku e no por a mustra e do- 
kumentashon 
nesesario. 
E kaso ta bou di investi- 
gashon na e departamento 
di servisio pa ekstranhero 
di KPCN. 
Riba 
djaluna 
12 
di 
desèmber 
alrededor 
di 
12.44 or di mardugá un de- 
tenshon a tuma lugá riba 
Kaya Grandi. Durante un 
patruya general agentenan 
polisal a stòp un outo pa 
motibu ku esaki tabata 
manehá sin lus. Durante e 
kòntròl a resultá ku e shofùr 
di e outo tabata bou di in- 
fluensia di alkohòl. A de- 
tené un hòmber di 19 aña di 
edat di inisial J.C.V.D.M. 
Djasabra 17 di desèmber 
alrededor di 4.15 or di atar- 
di un detenshon a tuma lugá 
riba Kaya Libertador Si- 


mon Bolivar. Shofùr di un 
vehíkulo tabata manehá di 
manera sospechoso dilanti 
di warda di polis. Durante 
e kòntròl, e shofùr a resultá 
ta bou di influensia di alko- 
hòl. A detené un hòmber 
di 20 aña di edat di inisial 
L.G.R.T. 
Den oranan di mardugá 
riba djaweps 22 di desèm- 
ber un detenshon a tuma 
lugá riba Kaya Caribe pa 
manehá bou di influensia i 
no kumpli ku instrukshon 
di polis. Agentenan polisial 
a para e shofùr di un ve- 
híkulo pa motibu ku esaki 
tabata manehá di manera 
sospechoso. 
Durante e kòntròl, agen- 
tenan a pidi pa mira e do- 
kumentashon nesesario i e 
shofùr a ninga i bira ver- 
balmente agresivo kontra 
polis. Despues di e echo, 
e shofùr a resistí kontra su 
aresto i agentenan a haña 
nan mes obligá pa detené e 
sospechoso hasiendo uso di 
forsa físiko. Kontrol adis- 
honal a konstatá ku e shofùr 
tabata manehá bou di influ- 
ensia di alkohòl. A detené 
un hòmber di 41 aña di edat 
di inisial O.T.M. 


Aksidente 
Djaweps 15 di desèm- 
ber alrededor di 10 or di 
anochi un aksidente a tuma 
lugá riba Kaya Hermandad. 
Shofùr di un outo a pèrdè 
kontrol di su outo i a ter- 
miná den un roi. Durante 
e kòntròl e shofùr a resultá 
ta bou di influensia di alko- 
hòl. A detené un hòmber 
di 39 aña di edat di inisial 
E.R.B.R. 
Riba djasabra 10 di 
desèmber alrededor di 4.30 
or di atardi un aksidente a 
tuma lugá entre dos outo 
riba Kaya Korona. Na mo- 
mentu ku polis a yega na e 
sitio nan a realisá un kòntòl 
ku a konstatá ku un die 
shofùrnan tabata manehá 
bou di influensia di alko- 
hòl. A detené un homber 


di 34 aña di edat di inisial 
Y.I.V.N. 
Riba 
djaweps 
8 
di 
desèmber alrededor di 8.15 
or di anochi un aksidente 
entre dos outo a tuma lugá 
na Hanchi Amboina. Kòn- 
tròl despues di e aksidente a 
konstatá ku un di e shofùr- 
nan tabata manehá bou di 
influensia di alkohòl. 
A detené un hòmber 
di 75 aña di edat di inisial 
I.O.W. pa manehá bou di 
influensia i a duna e shofùr 
un prohibi-shon di manehá 
pa 24 ora. 
Djadumingu 4 di desèm- 
ber alrededor di 8.40 di 
anochi un aksidente a tuma 
lugá entre dos outo riba 
Kaya Korona. Dos vehíku- 
lo a dal frontal den otro. 
Un di e shofùrnan a keda 
heridá durante e aksidente 
i agentenan stabilis’é mién- 
tras personal di ambulans a 
yega. Un analisis di rosea a 
demostrá ku e shofùr heri- 
dá tabata bou di influensia 
di alkohòl na momentu di 
e aksidente. A detené un 
hòmber di 56 aña di edat di 
inisial D.K.G.K. 
Djabièrnè 23 di desèm- 
ber alrededor di 9.30 or di 
anochi un patruya di polis 
tabata manehá riba Kamin- 
da Yato Bako den direk- 
shon pa atendé ku un noti- 
fikashon ku a drenta sentral 
di polis, na momentu ku un 
outo a keda sin duna pref- 
erensia i a kousa un aksi- 
dente. E outo di polis a bin 
dal den e outo. Un kòntròl 


pa invesitigá e motibu di 
e violashon di regla di trá- 
fiko a konstatá ku e shofùr 
tabata bou di influensia di 
alkohòl. A detené un hòm- 
ber di 53 aña di edat di in- 
sial R.J.G.C. 
Riba djamars 27 di 
desèmber 
alrededor 
di 
08.42 di anochi un deten- 
shon a tuma lugá na Hanchi 
Amboina. Despues di un 
aksidente entre dos vehíku- 
lo, polis a realisá un kòntròl 
for di kual a resultá ku e 
shofùr tabata bou di influ- 
ensia di alkohòl. A detené 
un hòmber di 49 aña di edat 
ku inisial R.J.Z.V. 
Riba un djadumingu al- 
rededor di 11.30 di anochi 
un aksidente a tuma lugá 
riba Kaya Nikiboko Sùit. 
Shofùr di un outo a kore 
dal den un kurá. E investi- 
gashon a indiká ku e shofùr 
tabata bou di influensia di 
alkohòl. A detené un hòm- 
ber di 60 aña di edat di ini- 
sial A.D.M.C. 
Riba djasabra 24 di 
desèmber alrededor di 4.30 
di anochi un aksidente a 
tuma lugá entre un pikòp i 
un outo di famia na Hanchi 
Amboina. Shofùr di e pikòp 
a pèrdè kontrol di su ve- 
híkulo i a bin dal den e outo 
di famia. Ambulans a trans- 
portá e tres personanan den 
e outo di famia pa hospital 
pa tratamentu médiko. A 
detené e shofùr di e pikòp, 
un hòmber di 39 aña di 
edat ku inisial A.E.T.T. pa 
manehá bou di influensia. 


Polis a realisá basta detenshon den fin di aña 
Kore bou di influensia ta alarmante 

SOLUSHONNAN 
ESTATAL NOBO 


No ansha. No tin prueba ainda ku tin 
reservanan mineral eksplotabel den nos 
propio ZEE. Pues awor no tin sentido pa 
pleita over di esei entre nos islanan. i komo 
sea, e fronteranan ZEE entre Aruba, Kòr- 
sou i Boneiru, ya a keda marká kaba (cf. 
e mapa). Pues sí ta deskubrí reservanan 
mineral den futuro, ta fásil pa determiná 
kua isla ta doño di nan. 
Pues no ta prudente pa nos tres islanan 
reuní awor i yega na un akuerdo kiko nos lo 
hasi si mañan sí ta deskubrí reservanan? 
Bueno, Boneiru lo mester bira un Estado 
Federal Isleño promé. Pero kiko nos ta hasi 
despues? 
Nos ta sugirí lo siguiente. Sí ta deskubrí 
reservanan den un di nos tres ‘ZEE’-nan, 
nos ta palabrá for di awor ku kualkier in- 
vershon nesesario lo keda pagá dor di e 3 
islanan huntu, kada isla kontribuyendo den 
proporshon di grandura di su poblashon. I 
ku entradanan neto ta bai na kada isla den 
mesun proporshon. 
Anto e ora ei e pregunta ta: kende tin 
derecho di risibí e entradanan neto ei? E 
tres gobièrnunan? Dikon? Dikon no paga 
direktamente na tur siudadanonan adulto 
di e 3 islanan? After all, ken ta doño di e 
reservanan akí? 
Nos ta bisa: e pueblo! Den un demokra- 
sia gobièrnu t’ei pa sirbi pueblo, no al reves. 
Den un demokrasia serio e pueblo ta doño 
di tur tereno públiko i tur rekursonan. Pue- 
blo ta paga gobièrnu pa ordená e sosiedat, 


NOS PROPIO ZONA EKONÓMIKO EKSKLUSIVO 
Loke nos no mester hasi 


pa mantené pas i pa manehá tur 
tereno públiko i rekursonan pa 
pueblo. Pues e entradanan neto di 
e rekursonan akí mester bai na e 
pueblo. I ta hustu ku e pueblo tin 
ku paga un porsentahe razonabel 
di e entradanan akí na gobièrnu pa 
su trabou balioso. Nos ta proponé 
10%. No mas, pasobra pueblo ta 
paga yen otro sorto di impuesto 
kaba. 
E kontra argumento ku gobièr- 
nu ta paga e invershon i ku p’esei e 
tin derecho di risibí e entrada-nan, 
ta nònsèns. Pasobra gobièrnu ta 
finansiá	 e	 invershon,	 sea	 ku	 sèn	 
di impuesto (ku pueblo a paga) òf 
ku	fiansanan	bankario	(ku	pueblo	 
lo re-pagá ku impuesto òf e en- 
tradanan bruto di e ekstrakshon i 
eksplotashon di e rekursonan mi- 
neral).	Pues	e	fli	ei	no	ta	subi. 
Ta importante pa realisá ku ta 
hopi kostoso i difísil pa eksplotá 
rekursonan marítimo. Nos islanan 
no tin e konosementu ni e ekspe- 
rensia den e ramo akí. P’esei nos 
ta puntra: lo no ta mas fásil i mas 
sabí pa nos hasi esaki huntu ku 
partnernan ku sí sa kon pa hasi’é? 
Pues, dikon no djòin forsa ku 
Shell? Òf NAM? Òf otro kompania 
Hulandes ku tin eksperensia den 
e trabou aki? E islanan por invitá 
un di nan pa forma un konsorsio 
kuné. Dikon un kompania Hulan- 
des? Bon, na promé lugá, dikon 
nò? Nos tur tres ta forma parti 
integral di Reino. Pero na di dos 
lugá, Hulanda tin forsa i eksperti- 
sio internashonal. Hulanda lo de- 
fendé su propio i nos interesnan 
mihó ku kualkier kompania di afó. 
Pero nos tambe tin ku tene 
kuenta ku Venezuela. Venezuela 
ta saka asina tantu entrada di su 
rekursonan natural, ku nan a bira 
hopi yalurs di nan. I ta komprendi- 
bel. Pasobra na 2015 Venezuela 
tabatin 30 mion di hende pa kuida. 


Despues el a baha te na 28 mion, òf asta ménos, debí 
na emigrashon masal pa motibu di polítika impruden- 
te. Pero e 28 mion ta basta miserabel awor aki. Nan 
mester di ayudo i nos mester di amigunan. 
Pues nos mester buska amistat ku Venezuela. 
Komprondé nan situashon. No ta nesesario pa bai di 
akuerdo ku nan polítika, pero Venezolanonan ta keda 
nos bisiña. Anto nos ta gana muchu mas sí nos ta dil 
ku bisiñanan amikal ku enemikal. Pues nos ta sugirí 
pa inkluí un kompania Venezolano den e konsorsio 
tambe. Kompartiendo nos rikesa ku nos bisiña, ta e 
mihó manera pa evitá pleitunan tokante nos derecho 
di eksplotashon. 
Pues nos ta sugirí un konsorsio entre 1) e pueblo 
di Aruba, Kòrsou i Boneiru, 2) Hulanda i 3) Venezu- 
ela. Kada unu ta invertí 33.3% i lo risibí 33.3% di e 
entradanan neto. Un berdadero ‘dream team’, òf nò? 


Modestia i amistat lo garantisá Pas i 
Prosperidat. 
Loke nos no mester hasi, ta kue kentura di oro. 
Purba tene tur kos pa nos mes. Tende di tur sorto di 
‘peritonan’ ku ta sali manera vruminga for di bou di 
kada piedra. Bira sosio ku algun kompania froudulen- 
to di BVI òf Panamá. I last but not least, tira un bon 
kantidat di korupshon lokal den e sòpi bruá akí. Esei 
ta loke nos no mester hasi. 

KRALENDIJK -- E 
festival nobo di ròm ku mas 
tantu ambiente den region 
karibense ta bèk pa e di dos 
edishon na aña 2023, ku un 
siman yen di evento fantás- 
tiko di ròm i kulinario. 
E siman di ròm di e aña 
akí, presentá pa Carib- 
bean Journal, den kolabo- 
rashon ku Tourism Corpo- 
ration Bonaire (TCB), ta 
dura di 12 pa 16 di yüni 
ku un programa kompleto 
di purbamentu di ròm, fi- 
esta riba bich, seminario pa 
bartènder, sena den kom- 
binashon ku ròm i vários 
kombinashon ku sigá. 
Ta klousurá e evento 
dia 16 di yüni ku un agre- 
gashon nobo pa aña 2023, 
na momentu ku e popular 
‘Taste of Bonaire’ uni forsa 
ku ‘Siman di Ròm’ pa un fi- 
esta kulinario ku un toke di 
kaña den kurason di Playa. 
“E promé edishon di si- 
man di ròm tabata un éksito 
enorme i den 2023 e ta bira 
mas grandi i mas mihó,” 
segun Alexander Britell, re- 
daktor i editor di Caribbean 
Journal, ku ta organisá Si- 


man di Ròm, den kolabo- 
rashon ku TCB. 
Nobo pa e aña akí ta 
tambe un kompetensia di 
kòktel ku ta kubri henter 
nos isla, kaminda bishi- 
tantenan i habitantenan lo- 
kal por purba kòktel den e 
mihó barnan di Boneiru i 
kaminda durante e siman 
nan por vota online pa nan 
favoritonan. Riba e último 
dia ta anunsiá e mihó kòktel 
di Boneiru. 
“Despues di un eksitoso 


promé edishon, gustosa- 
mente huntu ku Caribbean 
Journal nos ta organisá e 
di dos edishon di ‘Siman 
di Ròm Boneiru’,” segun 
Miles Mercera, direktor di 
TCB. Durante e edishon akí 
nos ta spera ku mas partner 
ta djòin di manera ku e por 
bira un siman eksitante, 
kaminda nos poblashon lo- 
kal i nos bishitantenan por 
meskla ku otro, miéntras 
nan ta eksperensiá e esena 
kulinario di Boneiru. 


E evento ta tira lus riba 
tantu e kultura floresiente 
di ròm i kòktel na Boneiru, 
komo riba e esena kulinario 
kandente, ku un kolekshon 
envidiabel di restorant, en- 
tre otro e restorant number 
unu den nos área karibense 
ku ta Brass Boer na Delfins 
Beach Resort. 
“E evento akí ta tre- 
mendo i totalmente úniko,” 
segun Guy Britton, vise 
presidente ehekutivo i re- 


daktor en hefe di Caribbean 
Journal. 
E forma den kua ta or- 
ganisá i manehá kada even- 
to, ta representativo pa e 
spesialidatnan di kada hotèl 
i kada restorant. E evento 
ta ofresé un selekshon hopi 
personal di e eksperensia- 
nan úniko di Boneiru. 
Pa mas informashon bai 
riba Bonaire Rum Week, òf 
manda un email na rum@ 
caribjournal.com 


KRALENDIJK -- Elba 
Mercera ta deseá tur faná- 
tiko di Rincolanda un felis 
2023 i ta partisipá na tur 
hende ku Rincolanda ta bai 
kuminsá ku su aktividat- 
nan pa e aña akí. Ta bai tin 
e aktividat di kanto krioyo 
dia 21 di mei i 27 di mei 
selebrashon Dia di Rincon. 


Bintisinku di yüni ta selebrá 
e fiesta di San Juan. 
Tur aktividat organisá pa 
Rincolanda, ta tuma lugá 
na Hulanda. Rincolanda a 
mira lus di eksistensia na 
2003, pues awor ta 20 aña 
di e fiestanan bon konosí na 
Boneiru, tambe organisá na 
Hulanda. 


Tuma nota di e fechanan 
pa no pèrdè nada, pasobra 
ta hopi kos bon ta bai tin. 
Keda pendiente pa mas in- 
formashon i sí ta deseá, por 
tuma kontakto ku Mercera 
na 
0628418936. Tambe 
por tuma kontakto kuné 
pa medio di Facebook, 
Elba,Mercera,Beaumont. 


Di dos edishon ‘Siman di ròm’ 


Rincolanda kla pa 
fiestanan den 2023 


KRALENDIJK -- Bo- 
naire a konosé su promé 
beibi di aña ku a nase dia 
4 di yanüari 2023 eksak- 
tamente 00:31 di mainta 
i ku ta pisa 3790 Gram 
i midi 52 cm. Djarason 
4 di yanüari Maduro & 
Curiel’s Bank, a bishitá e 
promé beibi di aña. 
Manera 
kustumber, 
MCB a opsekiá e beibi 
Ajmal Zahir Ishadai un 
bunita regalo. Lito huntu 
ku Lily-Ann Domacassé a 
bai hasi bishita i hasi en- 
trega di e regalo na beibi 
Ajmal Zahir Ishadai den 
kompania di su mama Jaz- 
min van de Werp-Rosario, 
tata Lisandro F. Janga, 
wela, enfermeranan Marit 
Deen, Jeamaliria Emeren- 
ciana i partera Geeske di 
Fundashon Mariadal. 
Gerensia, staf i person- 
al di Maduro & Curiel’s 
Bank (Bonaire) N.V. ta 


felisitá e mayornan i deseá 
famia van de Werp Ro- 
sario Janga hopi felisidat 
huntu ku nan beibi. 
Foto ta mustra Lito ku 
e regalunan pa e prome 
beibi. 


Bishita di Maduro & Curiel’s Bank 
na Promé Beibi di aña 2023 

KRALENDIJK -- E 
semi dokumental Sitionan 
Marká ku Frans Booi, ta un 
seri di 19 programa tokante 
sitionan históriko na Bonei- 
ru, presentá pa Felix Nico- 
laas. Dos siman pasá den 
wikènt i tambe siman pasá 
djabièrnè, a pasa den di 17 
episodio Lagun. A tende di 
unda e nòmber ta bini, pa 
kiko e tabata sirbi e tempu 
aya. Na e entrada di e boka 
e laman brutu ta trahando 
otro lèter T, e importansia 
di pal’i mangel ku awen- 
dia ta birando ménos i hopi 
ta muriendo. Selebrashon 
místiko ku awa na un di e 
palunan mas grandi den e 
área i kiko ta un orákulo. 


Boneiru tambe tin un 
den persona di Frans Booi, 
ku tin su bukinan ku oráku- 
lo skirbí. Tambe kiko taba- 
ta haña hopi na e bich di e 
playa di Lagun. E storia di 
e karta den bòter ku un mu- 
cha muhé ta haña. 
Indjannan 
tabatin 
un 
bibá poko mas patras di e 


Seri semi dokumental Sitionan Marká 
Kueba Urizjan Blanku na Barcadera 


palunan di mangel, un poko 
mas na haltu. Ta haña buni- 
ta bista alrededor di e bahia 
di Lagun i Booi ta splika tur 
e detayenan aserka. 
Pa e wikènt akí ta haña 
otro tópiko interesante ku 
Frans Booi den e penúltimo 


episodio ku ta number 18, 
Urizjan blanku. Pará na e 
obelisk promé ku yega na 
ofisina di STINAPA, fron- 
tera di Barcadera i Colom- 
bia, ántes kunuku di famia 
Hart, Booi ta splika e ni- 
fikashon di e nòmber uri- 


zjan. Despues ta baha trapi 
i baha den e entrada di e 
kueba. Pa kiko tin un trapi 
di piedra den e kueba aki i 
na e pedestal ku tin trahá, 
Booi ta bisa ku e ta dediká 
na Parchita Alberto, ta haña 
sa ken e persona akí tabata. 
Booi su amigu, Win- 
fred Dania, tambe e ta pa- 
pia un poko tokante di dje 
i relashoná ku e kueba akí, 
su simbolismo i e nòmber 
duná na e parti akí di su in- 
spirashon. 
Den e baki di awa un 
poko mas abou, ta haña 
Booi su storianan ku ta 
pas ku e lokalidat akí, den 
kueba, hendenan ku ta bai 
meditá na òf den kueba. Ta 
haña algun kansion pa ter- 
miná ku e episodio akí. 


Hopi kos lo siña di Booi 
ku ta yuda nos pa ora nos 
bishitá e sitionan ku ta pre- 
sentá den e programa Si- 
tionan Marká. 
Poko poko ta yegando 
na final di e seri. Danki pa 
boso reakshon riba di e pro- 
grama ku ta pasando atra- 
bes di Bonaire.tv i despues 
riba YouTube den progra- 
manan di FuHiKuBo. 
Pues sufisiente motibu 
pa no pèrdè e seri Sitionan 
Marká e wikènt akí ya kasi 
na final di e seri. Kada dos 
siman ta pasa un episodio 
nobo, kuminsando djabièr- 
nè 12 di mèrdia, ta ripití 
mei anochi, djasabra ta 4’or 
di atardi, djadumingu 8’or 
di anochi i djaluna 8’or di 
mainta. 


Djaweps 5 yanüari 2023 
11 


Dam Grandi na Playa Grandi ta yen di awa. Huntu ku dam di Mona Pasashi, ta e dos damnan di mas grandi. Dam Grandi ta trahá mas o 
ménos 70 aña pasá. Funshon di dam i tanki ta importante, prinsipalmente pa evitá ku awa ta bai laman i pa drecha e awa bou di suela. 


KRALENDIJK – Na 
Aruba ta pone hopi aten- 
shon na paisahe di e isla. 
Asina na hopi sitio por nota 
ku no ta kap palu di kuihi, 
pero ta snui nan. Un bunite- 
sa di naturalesa. 
Na Boneiru tempu ku 
Ben Oleana tabata direk- 
tor di SELIBON, el a bini 
ku un proyekto pa snui palu 
di kuihi en bes di kap nan. 
Te asta el a laga algun spe- 


sialista di Aruba bin duna 
treinen na trahadónan di 
‘kapploeg’. 


Pero pa un òf otro mo- 
tibu e proyekto akí no a 
sigui. Ta preferá kap a palu- 
nan akí en bes di snui nan. 
Nan ta forma parti di natu- 
ralesa i momentu ku snui 
nan, e palunan akí tambe 
ta duna realse na naturalesa 
ku un bunita bista. 


Bunitesa di pal’i kuihi 


Dam Grandi yen di awa 

Resientemente Kanta Orkidia a kumpli 50 aña di eksistensia. Konosí 
ántes pa nan konsiertonan di Pasku, tambe nan show di katibu. Nan a 
yega di graba dos CD, un ku kantikanan di katibu. Un di e fundadónan 
tabata Benita Balentin. E tabata dirigente tambe di e kor. Nan a res- 


A logra konservá e kas akí na Kaya Korona. Ta trata di 
un kas tradishonal, último habitá i ofisina di abogado 
Michiel Bijkerk. Ohalá mas hende por hasi esaki. Na 
hopi okashon ta nota ku ta basha e tipo di kasnan tra- 
dishonal akí abou en bes di restorá nan. Ta di kompro- 
ndé ku e gastu pa restorá e tipo di kasnan akí ta haltu i 
ta preferá basha nan abou i konstruí nobo. 


Kanta Orkidia a kumpli 50 
aña di eksistensia 


katá hopi kantika di ántes. Nan a entrevistá por ehèmpel, Buchi Angel 
Emers i Farrah Martijn-Piar pa a reskatá kantika i a graba nan. Nan 
no ta asina aktivo mas, pero ketu bai nan tei. Durante misa di ourora 
na Rincon nan a saka foto. 


Bon trabou 


Pa info i komunikado den 
Extra/BONERIANO 


mail: 
extrabon@gmail.com 
Pa aviso mail: 
avisobon@gmail.com 

Awèl sí. Pero kòrá na 
suela i despues resultá 
na Landfill. 


Tonchi, krachinan lo ta kon- 
tentu. Boneiru a lanta kòrá 
kòrá djadumingu ei. 


DEN PASONAN 
DI BÒI 


Mésun dia ku mi a pone 
mi reklamo den e ko- 
lumna aki tokante e 
problema ku kanal 67 
di Flamingo TV nan a 
korigí e situashon. Mi 
kanal faborito riba kabel 
ta MeTV, kanal 67 di Fla- 
mingo TV. Riba e kanal 
aki nan ta pasa serinan 
di televishon di ántes, 
manera 
Dragnet, 
Bo- 
nanza, Highway Patrol, 
Perry Mason, Adam 12, 
The A-Team i hopi otro. 
Serinan ku ta pone mi 
rekordá mi tempu di in- 
fansia i hubentut. Danki 
Flamingo TV. Pero paki- 
ko mester a tarda asina 
tantu? Kasi ún siman e 
kanal aki a keda di fris, 


strobando ami i mas hen- 
de pa mira nan serinan 
faborito. 
*** 
E siman aki Emma Pratt, 
lider di proyekto na FuHi- 
KuBo, a informá mi ku 
nan a keda kla ku regi- 
strashon e bukinan an- 
tiano den nos kolekshon. 
Nos a yega na un total di 
3.500 buki ku tin di aber 
ku historia, kultura i natu- 
ralesa. Ta trata di buki so. 
Nos a saka esnan dòbel i 
asta tripel afó. E rapòrt, 
estudio, manuskrito, re- 
vista i otro publikashon- 
nan no ta inkluí. Ta e 
kolekshon di buki antia- 
no mas grandi di islanan 
BES. 


*** 
Masoménos 40 aña pasá 
m’a kuminsá forma e 
kolekshon aki. Mi ta- 
bata kumpra bukinan ku 
sali riba e islanan aki. 
Despues di tempu hopi 
hende, ku sa di mi hòbi, 
a kuminsá ta regalá mi 
buki. Asina e kolekshon 
a krese i yega 3.500 buki, 
ku chèns ku ti mas ku 
ainda mi no a hiba FuHi- 
KuBo.. Pronto nos lo bai 
informá e reglanan pa 
uso di e biblioteka aki. 
Pasobra t’esei ta e meta. 
Lo sali un komunikado di 
prensa tokante esaki. 
*** 
Nicky Pietersz, pilá di 
FuHiKuBo, ta un persona 
persistente. El a buska 
i buska riba Internèt i a 
haña un vershon digital 
di Bristol 2023. Pa boneri- 
anonan di ántes e buki 
di mas balioso, despues 
di Beibel, tabata Bristol. 
Pa ta mas presis, “Al- 
manaque Pintoresco de 
Bristol”, pasobra t’esei ta 
su nòmber ofisial. Pero 
su nòmber popular ta 
simplemente “Bristol” i 
m’a konosé e buki aki for 
di momentu ku mi a lanta 
komo mucha den añan- 
an sinkuenta (e ta zona 
impreshonante) di siglo 
pasá. 
*** 
Mi ta menshoná Beibel 
na promé lugá, pasobra 
e ta mas importante, e 
ta tur kos den nos bida, 
pero historia oral ta siña 
nos ku ta masha poko 


E rúbrika aki no ta kos di tur dia den BONERIANO. 
Ta ora mi tin tempu, gana i tópiko pa skirbi ariba e ta 
sali. E tres e-lementonan aki ta hunga un ròl den sal- 
imentu di e rúbrika aki. E ta mas tantu un kos pa tene 
mi okupá, pa no lubidá e arte di skirbimentu. Tene 
tambe e dedenan fleksibel. Tene e tinu bei, purba pa 
no kai den ripitishon. 


hende na Boneiru tabata 
lesa Beibel te un sesenta 
aña pasá ainda. Te asta, 
segun bieunan ku mi a 
yega di kòmbersá kuné, 
pastornan 
katóliko 
ta- 
bata prohibí nan paroki- 
anonan pa lesa Beibel. E 
'otro beibel' den kasnan 
na Boneiru ántes tabata 
pues Bristol. E buki aki 
sí no tabata 'menasá' pa 
pastornan katóliko. Tur 
hende por i tabatin tambe 
un Bristol den nan kas. 
*** 
Tempu ku mi por a lesa, 
mi por a distinguí Bris- 
tolnan patrosiná entre 
otro pa e tiendanan Casa 
Roys di Ròrò i 'Aki mi ta” 
di Yaspu Provence. 
E tienda aki tabata keda 
nèt na e skina konosí 
aktualmente komo Kaya 
Papa Cornes-Kaya Koro- 
na. A basha e edifisio di 
tabla aki abou, pasobra 
un tal Bieu, ku tabata usa 
droga, a konbertí e edi- 
fisio di tabla aki den su 
domisilio. Mas bien por a 


papia e tempu ei di 'Aki 
Bieu ta' i e doñonan a 
bai di akuerdo pa basha 
e edifisio d aki abou. 
*** 
Bristol tabata un fuente 
di informashon suma- 
mente importante pa 
nos bonerianonan di 
ántes. Pa piskadónan 
por ehèmpel tin te ai- 
nda den e buki aki e 
sekshon di 'Los mejo- 
res dias para la pesca', 
un konseho ku mi tata 
tabata sigui pertinente- 
mente ora ku e disidí di 
bai piska. 
Bo ta haña den Bristol 
fecha di fiestanan reli- 
gioso i posishonnan di 
luna. 
Kunukeronan 
tabata 
sigui e último sekshon 
aki mashá djaserka, pa 
asina sa ki dia por a 
kap palu pa traha staka 
òf kinichi pa boto, sin 
ku esakinan ta putri 
despues. 


*** 


Mi tata tabata pasa buska su Bristol tur aña na tienda 
‘Aki mi Ta’ di Yaspu Provence. 


Bristol tabata un libreto hopi konsultá riba nos isla. 

ARUBA 
STATIA/SABA/ST. MAARTEN 


ORANJESTAD (EUX) 
– “Ta parse ku tabata ayera 
ku mi a kompartí ku boso 
e mensahe di optimismo 
i primintimentu pa 2022, 
biniendo despues di un aña 
hopi malu. Awor tempu ta 
bula i nos ta drentando un 
aña di kambio. Aña 2023 ta 
yega ku speransanan i aspi- 
rashonnan nobo, soñonan i 
espektativanan nobo, am- 


Komisario Alida Francis den mensahe di aña nobo 
Aña 2023 ta yega ku speransa i inspirashon nobo 


bishonnan nobo i resolush- 
on,” Komisario di Gobièr- 
nu di St. Eustatius, Alida 
Francis, a trese dilanti den 
su diskurso di aña nobo. 
Momentu ku nos ta 
antisipá e primintimentu 
pa un aña nobo, e mester 
rekordá nos pa no selebrá 
nos logronan i kompromi- 
sonan na 2022. No kiboká 
tokante esaki, 2022 tabata 


un aña di reto, ku e kosto di 
bida siguiendo oumentando 
i asuntunan di bibienda i 
kuido salú ketu bai di pre- 
okupashon. Miéntras nos 
mester ta kuidadoso pa no 
supestimá e difikultatnan 
grandi ku nos ta konfrontá, 
segun Francis. 
Francis ta sigui, apesar 
di tur e opstákulonan ku 
nos a konfrontá, nunka nos 
a entregá, tampoko falta ku 
nos kumplimentu pa kon- 
struí un Statia den kua tur 
residente tin un posishon 
igual. 
Francis: “Mi ta aploudí e 
esfuersonan ku nos ta hasi 


PHILIPSBURG 
– 
Entrante promé di yanüari 
2023 penshun di behes 
ta subi di 1240 florin pa 
1338 florin. Penshun di 
vuida i huérfano tambe ta 
subi. 
E indeksashon pa 2023 
ta basá riba e preis in- 
dekse di konsumidó, CPI, 
di e segundo kuartal di 
2021, 2.84% i e segundo 
kuartal di 2022, 4.91%, 
pa yega na e kalkulashon. 
E ofisina di seguro so- 
sial i salú, SZV, lo paga 
e montante oumentá di 
akuerdo ku nan prose- 


Oumento penshun di behes ku forsa retroaktivo 


duranan interno. 
Minister di salubridat 
públiko, desaroyo sosial 
i labor, Omar Ottley, a in- 
diká ku e petishon pa ou- 
mentá e penshunnan ya a 
keda aprobá pa Konseho 
di Minister i mandá SER i 


COA pa aprobashon, pero 
desafortunadamente 
a 
topa ku e konflikto entre 
e lei i e situashon aktual. 
Aktualmente mester usa e 
legalisashon ku ta rekerí 
indeksashon 
di 
pen- 
shun di behes di e CPI di 
ougùstùs. 
Na e momentu akí St. 
Maarten i Hulanda sola- 
mente ta kalkulá e CPI 
pa kuartal. Di akuerdo ku 
SER, COA i Gobernador, 
tur legalisashon modifiká 
mester ta akordá promé 
ku e oumento por tuma 
lugá. 


pa yuda krea un futuro di 
prosperidat bunita pa nos 
mes i pa nos isla. Apesar 
di tur kos, éksito ta nifiká 
poko di loke nos tur ta parti 
di un produkto di dje. Pa e 
motibu ei mi ta invitá tur 
residente di Statia pa djòin 
mi pa selebrá e echo ku nos 
a hasi un paso grandi pa di- 
lanti, pa e regreso kompleto 
di nos demokrasia, ku e 
mediashon ku a resultá den 
nos hasiendo progreso sig- 
nifikante den e echo ku a 
apuntá dos komisario i e fir- 
mamentu di un akuerdo ku 
Hulanda riba e progresonan 
importante manera reduk- 


shon di pobresa, bibienda 
sosial, agrikultura sosteni- 
bel, desaroyo ekonómiko, 
reforsá e netwerk di teleko- 
munikashon i mas. Tambe 
nos a risibí un supsidio pa 
energia pa esnan mas vul- 
nerabel.” 
Laga nos brinda riba e 
éksitonan manera kumin- 
samentu di fase unu di 
Airport Boulevard, Gwen- 
doline van Putten School 
nobo i renobashon di bibi- 
enda sosial. Hopi mas logro 
por haña bèk den e resúmen 
di aña di Gobièrnu di Statia 
su página Facebook i kanal 
di YouTube, Francis a bisa. 


PHILIPSBURG – Mi- 
nister di edukashon, kul- 
tura, hubentut i deporte, 
Drs. Rodolphe Samuel, den 
su mensahe di aña nobo ta 
ekstendé su deseo pa un aña 
próspero, salú, seif i kon- 
tentu pa tur hende ku nan 
ta yama St. Maarten nan 
kas. Un aña nobo ta tempu 
pa reflekshoná riba e aña 
ku a kaba terminá i pa hasi 
resolushon riba metanan pa 
kumpli ku nan durante e 
aña akí. 


Mensahe di aña nobo di Minister Samuel 


Tin biá nos ta hasi e re- 
solushonnan akí ku bon in- 
tenshon, pero tin biá huntu 
ku e liña, pa resolvé nos 
debilidatnan momentu ku 
e aña ta progresá. “Laga 
mi kurashá tur hende e aña 
akí pa tuma tempu pa pensa 
kiko nan ke logra i pone 
un plan di trabou pa poné 
bo mas pegá ku bo meta 
momentu ku e aña ta pro- 
gresá.” 
Pa mayornan en parti- 
kular, Minister Samuel ta 


kurashá pa hasi resolushon 
pa kita nan yunan for di 
telefòn anochi na e momen- 


tu rasonabel. 
Esaki lo kondusí nan na 
un sosiegu bon i opservá 
nan pa kapta e informashon 
proveé pa nan dosente e dia 
siguiente. 
Edukashon ta e mihó re- 
galo ku bo por duna bo yu, 
komo parti di esaki pa si- 
gurá nan pa ta bon deskan- 
sá i no kansá pa hasi avanse 
di e oportunidat ku a duna 
nan. “Tambe mi ta urgi nos 
studiantenan pa hasi un 
resolushon pa dediká mas 


tempu na studia i ménos 
tempu riba nan aparatonan 
elektróniko anochi. Esaki 
lo kondusí na éksito.” 
E aña ku a pasa nos atle- 
tanan a logra hopi éksito 
ku algun logro hopi impre- 
shonante. Tuma e aña akí 
pa hasi mas deporte. De- 
porte por proveé un hóben, 
spesialmente ku e sentido 
di bon salú físiko i mental 
i nos mester kurashá mas i 
mas hubentut pa ta enbolbí 
den deporte. 

ARUBA 
ARUBA 


ORANJESTAD -- Anu- 
almente Horacio Oduber 
Hospital ta haci un analis 
di esnan cu acudi na De- 
partamento di Emergencia 
e dianan prome, durante y 
despues di cambio di aña. 
HOH kier na prome instan- 
te gradici full e team cu a 
traha incansablemente du- 
rante e weekend di fiesta. 
Un fin di siman unda cada 
empleado a traha duro pa 
asina atende tur pashent cu 
a yega cu un of otro pro- 
blema medico. 
E analisis a cuminsa dia 
30 di december 2022 pa 


ORANJESTAD 
-- 
Aruba te ainda no a duna 
indicacion cu ta cla pa 
habri sea frontera mariti- 
mo of aereo cu Venezuela. 
Esaki mientras islanan ru- 
man si ta practicamente 
dicidido pa habri frontera. 
Di otro banda Merca como 
Europa ya caba a cuminsa 
suavisa e relacion cu pais 
bisiña Venezuela. For di 
Europa a yega e prome 
crucero den 15 aña. Un 
crucero cu lo bishita Aru- 
ba tambe. 
Di otro banda, un tan- 
ker cu petroli Venezolano 
a sali rumbo pa Merca. For 
di e refineria Venezolano 
Bajo Grande na estado 
Zulia, Venezuela a cum- 
insa carga 250.000 bari di 
petroli pisa tipo Boscan 
pa asfalt pa exportacion 
pa Merca awor cu gobi- 
erno Mericano a suavisa e 
reglanan cu tabata prohibi 
companianan 
petrolero 
refina petroli Venezolano. 
Esaki te prome exporta- 
cion di petroli for di 2018 
for di Venezuela directa- 
mente pa Merca despues 
cu Merca a tuma sancion 
fuerte contra Venezuela 


ORANJESTAD -- Aru- 
ba Tourism Authority kier 
anuncia oficialmente e pro- 
mocion di Sjeidy Dijkhoff 
Feliciano como A.T.A. su 
Directora di Norte Amer- 
ica. Den luna di juli 2022 
Sjeidy a cumpli 20 aña na 
A.T.A. unda e a fungi den 
diferente rol y tawata en- 
carga cu diferente proyecto 
importante incluyendo e 
Aruba Certification Pro- 
gram cu a wordo lansa na 


HOH a atende mas pashent cu den tempo 
di COVID 


6pm y a termina dia 2 di 
januari 2023 pa 6am. E can- 
tidad di persona total cu a 
acudi pa sea ricibi atencion 
medico na Departamento 
di Emergencia of dokter 
na warda tabata 361. Aña 
pasa ainda Aruba tabata 
den e gara di Covid y e can- 
tidad di pashent tabata un 
poco menos, esta 326 y na 
aña 2020 hasta 262. E aña 
aki a atende 3 victima di 
vuurwerk. Aña pasa tabata 
ningun caso cu ta algo re- 
marcabel y e na 2020-2021 
tabatin 2 caso di vuurwerk. 
Di e 361 persona un to- 


tal di 152 a ricibi atencion 
medico na Departamento 
di Emergencia cual 54% ta 
masculino. E edad di mas 
abou cu tabatin mester di 
atencion na departamento 
di emergencia ta un baby 
di 3 luna y e pashent di mas 
grandi tabatin 94 aña. 
Edad averahe di e grupo 
cu a acudi tabata 48,7 aña. 
Edad cu mas a acudi De- 
partamento di Emergencia 
ta entre 19 cu 65 aña. Ta in- 
teresante tambe pa analisa e 
motibo di bishita durante e 
fin di siman di di fin di aña. 
Di e 152 pashentnan cu a 


acudi na Departamento di 
Emergencia 68 tabatin heri- 
da/lesion: 12 tabata involu- 
cra den un accident di trafi- 
co, 7 persona den incidente 
di violencia, 3 pa motibo di 
vuurwerk y 46 pa motibo di 
por ehempel caidanan, ver- 
zwik enkel, corta etc. 
E otro 84 casonan tabata 
pa motibonan otro cu no tin 
di haber cu traumanan fisi- 
co manera por ehempel in- 
toxicacion, dolor na pecho, 
dolor di stoma, sacamento, 
un of otro infeccion, reac- 


cion alergico etc. Di e 152 
pashentnan cu a acudi na 
Departamento di Emergen- 
cia un total di 45 pashent 
a ser admiti den Hospital. 
Alabes mester bisa tambe 
cu 60% di pashent admiti 
ta masculino. Edad averahe 
tabata 51,6 aña. Team com- 
pleto di Hospital kier desea 
henter comunidad un fe- 
liz aña 2023 yena cu amor, 
prosperidad y salud! Y si 
encaso bo mester di asisten- 
cia medico corda tambe cu 
nos di HOH semper t’ey! 


Europa y Merca ta habri e 
porta un tiki cu Venezuela 


como castigo pa e elec- 
cionnan corupto cu a bin 
ta tuma luga bou di e regi- 
men Chavista den e pais. 
E tanker Beauty One 
a caba di abastece y ta 
nabegando rumbo pa un 
refineria na Merca como 
resultado dje operacion 
combina entre PDVSA y 
Chevron. Petroboscán di 
Chevron ta produci 10.000 
bari di petroli pa dia y ta 
un refineria bieu cu nan a 
construi na 1993. 
Beauty One ta un dje 
tres tankernan cu a bin car- 
ga petroli y asfalt y nafta 
Venezolano. E proximo lo 
te ta petroli Merey 16 cu 
nan lo carga ne terminal di 
José na oost di Venezuela. 
Djaluna a yega Mar- 
garita e prome crucero 
Europeo den 15 aña. 
El a drenta na haf El 
Guamache, isla di Mar- 
garita, y ta trata di e cruce- 
ro Amadea. E ta un barco 
Aleman riba cual ta biaha 
turistanan procedente di 
Spaña, Alemania, Belgica, 
Francia y Italia. E barco 
aki despues lo pasa Bo- 
neiro y Aruba. 


Sjeidy Dijkhoff Feliciano Directora di Norte 
America di Oficina di Turismo 


2011. 
Durante e ultimo 11 
añanan Sjeidy tawata e 
Communications Manager 
na A.T.A., encarga cu e as- 
pecto di relacionnan publi- 
co pa Aruba y ‘influencer 
marketing’ den 10 diferente 
mercado internacional cu e 
proposito principal di pro- 
move Aruba como destino 
turístico. 
Durante 
e 
pandemia 
Sjeidy tawata encarga cu 


Aruba su strategia di comu- 
nicacion di crisis riba nivel 
global, un responsabilidad 
grandi cu e a sa di carga, 
sigui pa e strategia di co- 
municacion di reapertura, 
proceduranan di salud y 
siguridad como tambe e 
rekisitonan 
pa 
bishitan- 
tenan. 
Den su posicion nobo 
Sjeidy lo traha di cerca cu 
tour operadornan y socio- 
nan di e mercado Norte 
Americano, y lo keda basa 
na Aruba. Esaki ta permiti 
cu e por mantene rela- 
cionnan estrecho cu socio- 
nan na Aruba tambe y asina 
traha riba strategianan ben- 
eficioso pa cu e necesidad- 
nan di cada socio. 
E conocemento di tu- 
rismo y e relacionnan cu 
Sjeidy a logra establece den 
su añanan na A.T.A. sigur 
lo contribui na desaroyo- 
nan positivo pa cu e merca- 
do di mas grandi pa Aruba. 
Como organisacion e ta 
sigur un placer y orguyo cu 
e posicion aki ta parti di un 
promocion interno unda un 
miembro di ekipo ta haya e 
oportunidad pa ta e direc- 
tora di e mercado principal 
di Aruba. 

ORANJESTAD 
- 
Gabinete Wever-Croes II ta 
yama bon bini na aña 2023 
yena cu hopi optimismo y 
oportunidadnan nobo, pa 
crea progreso y bienestar 
pa tur ciudadano. Un aña cu 
lo enfoca na atrae inversi- 
onnan nobo, pa diversifica 
di nos economia, special- 
mente riba tereno di ener- 
gia, pa asina hunto cu e pi- 
lar di turismo, brinda Aruba 
e stabilidad necesario pa no 
solamente ‘bounce back’ di 
e crisisnan, pero pa ‘bounce 
forward’, pa recupera mas 
fuerte y resiliente. 


ORANJESTAD 
-- 
Riba aña nobo un patruya 
coriendo riba e caminda di 
Palm Beach a descubri debi 
na nan bon olfato droga den 
un auto marca Nissan Mu- 
rano y a bay cu tres persona 
Warda di Polis. E hecho aki 
a sosode dia prome di janu- 
ari 11.30 di anochi. 


E patruya tabata riba 
caminda di Palm Beach, 


Droga haya den Nissan Murano y 
a detene tres persona 


den area di un restaurant 
conoci, ora cu a haya holo 
di marihuana cu tabata bini 
for di e auto coriendo nan 
dilanti. Mesora a duna e 
chauffeur señal pa e para e 
vehiculo. 


E holo di marihuana a 
bira mas fuerte ora cu e 
polisnan tabata cana pa yega 
direccion di e auto. Den e 
vehiculo tabatin tres perso- 


na masculino. E chauffeur 
ta di inicial H. Na momento 
cu tabata combersa cu ne, a 
mira, via di e bentana robes 
cu tabata habri, un pochi 
transparente cu yerba pare- 
cido na marihuana. E po- 
chi aki tabata riba e tapijt 
banda robes (parti patras di 
e auto). Mesora a sospecha 
cu nan a viola ley di droga. 


A pidi e chauffeur per- 


miso pa controla den e ve- 
hiculo. Asina a bin descubri 
e pochi na suela den e auto. 
Tambe a haya un saco di 
plastic cu algun pildo cora. 
Tambe a topa cu dos balans 
riba e asiento patras. Na 
banda robes dilanti den e 
auto, na e banda di e ocu- 
pante tabatin dos tas. Den 
e tasnan tambe a haya tubo 
of pochi cu yerba parecido 
na marihuana y otro ba- 


lansa mas. Den e heuptas a 
haya dollar y biyetenan di 
florin. Den man di e porta 
banda drechi (e banda di 
e chauffeur), a haya un 
saco di plastic color ros cu 
tambe tabata contene mari- 
huana. A base di tur loke cu 
a haya den e auto, a detene 
e hombernan H., R. y K. E 
auto a cere completamente 
na lock y a lague para ban- 
da di caminda. 


Mas uni nos ta, mas fuerte Aruba ta. 
Ban uni pa enfrenta e retonan hunto 
y pa carga e exito hunto 


Prome Minister Evelyn 
Wever-Croes ta invita cada 
ciudadano di Aruba pa den 
aña 2023 uni pa enfrenta 
retonan hunto y pa carga 
e exito hunto. Historia di 
nos pais a demostra con 
mas fuerte nos por ta si nos 
uni. Diferencia di opinion 
por tey, contal cu semper 
tin respet. Y irespecto e 
diferencia di opinion, ora 
ta trata di Aruba, mas uni 
nos ta, mas fuerte Aruba 
ta. Aña 2023 lo trece hopi 
cambio pa cada un di nos, y 
nan impacto riba cada un di 
nos lo ta fuerte. Sinembar- 


go e cambionan aki tambe 
lo trece cosnan bon pa nos 
entre otro progreso y bie- 
nestar cu nos ciudadanonan 
merece. 
Aruba ta un pais ben- 
diciona, y cu fe den Dios, 
mester ta positivismo cu tin 
cosnan grandi nos dilanti. 
Den union y positivismo 
nos lo supera e retonan 
cu crusa nos caminda den 
2023, pa diversifica nos 
economia, pa transiciona 
pa energia mas limpi. Esaki 
lo crea cupo di empleo, y 
lo crea un base financiero 
solido cu lo permiti Aruba 
haci inversionnan atrobe 
den nos infrastructura, di- 
rigi riba desaroyo sosteni- 
bel, cu respet pa nos medio 
ambiente. 
Den union nos lo mehora 
e calidad di cuido, y eleva e 
nivel di nos enseñansa. 
Den union nos lo haci 
Aruba mas sigur, y brinda 
apoyo na tur cu mester di 
dje. 
Y tur esaki cu un actitud 
positivo, cu ta permiti nos 
mira e solucion pa cada reto 
y oportunidad nobo den 


cada situacion. Pesey Gobi- 
erno di Aruba ta decreta aña 
2023 como aña di union y 
positivismo. Uni nos lo a- 
tende cu e retonan nobo 
creando solucion, oportuni- 
dad y un base solido pa pro- 
greso y felicidad pa un y tur 
den nos comunidad. 
Pa conclui, Prome Mi- 
nister Wever-Croes ta ex- 
presa e siguiente mensahe 
cual ta un frase di e ac- 
tual presidente di Ukrania 
Volodimir Zelensky; el a 
bisa recientemente: ‘Car- 
ga responsabilidad ta mas 
importante cu trata di ta 
un heroe.’ Premier Wever- 


Croes ta di pensamento cu 
cargando responsabilidad, 
bo por bira un heroe, pero 
si bo no carga bo respon- 
sabilidad, bo no po bira un 
heroe. Nos cada un tin un 
responsabilidad di carga pa 
hiba nos famia y nos pais 
padilanti, algun tin un re- 
sponsabilidad mas grandi 
cu otro. Pero hecho ta cu 
nos tur mester carga nos 
responsabilidad. ‘Ban sigui 
carga nos responsabilidad 
pa un Aruba integro. Mi ta 
invitabo pa den union y cu 
Positivismo, nos carga nos 
responsabilidad,’ 
Prome 
Minister a termina bisando. 


EXECUTIEVERKOOP 
Op vrijdag 6 januari 2023, om 10:00 uur, vindt een 
openbaar verkoop plaats. 


Te koop wordt aangeboden: 
Lexus IS 250 bouwjaar 2008 en Nissan X-Trial 


De zaken zijn 30 minuten vóór de verkoop voor één 
ieder te bezichtigen. 
Betaling via bankoverschrijving of bij het postkantoor 
(zonder opgeld). 
De verkoop, in opdracht van de Ontvanger van 
Belastingdienst Caribisch Nederland vindt plaats op 
het adres: Kaya Gurupi 10A Tera Cora. 


Belastingdeurwaarder belast met de executie 
Sedney Sint Jago 


Tapiceria y Creaciones Shandoral 
B.V. 


ta buska 
-1 stoffeerder - 1 modes ontwerper - 
-1 operator in Industriele machines 


Pa mas inf. por yama tel . 701-3588 

DEN HAAG – Den dos 
bario den Escamp na Den 
Haag, e dianan ku ta bini 
no por aglomerá den grupo. 
Siman pasá djamars a hinka 
un hóben di 15 aña den un 
tienda di bario. Pa esaki a 
detené un muhé di 32 aña i 
tres menor di edat. Tokante 
e motibu no ta konosí. 
E último dianan tabata 
intrankil riba kaya i nochi 
di kompra. P’esei tin un 
prohibishon por lo pronto 


Aglomerashon prohibí pa evitá violensia 


pa mas ku dos persona ta 
huntu. 
Munisipio Den Haag ta 
laga Omroep West sa ku 
un prohibishon di aglo- 
merashon ta un medio in- 
tervenshon, pero sí awor 
algu mester sosodé, paso- 
bra ta eksistí peliger serio 
pa violensia nobo momentu 
ku gruponan bini huntu. 
E prohibishon di aglo- 
merashon ta bálido en todo 
kaso ta ku djabièrnè. 


HULANDA – E vírus di 
grip di para ku ta zuai rònt 
mundialmente, ta afektá 
mamífero tambe. Esaki a 
sali na kla for di sifranan 
nobo ku Trouw a mira. Na 
Hulanda e último un aña i 
mei diferente mamífero a 
keda afektá ku e vírus. Se- 


Grip di para ta afektá mamífero tambe 
Rísiko pa hende 


gun Thijs Kuiken, virólogo 
na Erasmus Medisch Cen- 
trum, esaki ta e tòp riba e 
seru di eis. 
Ku e vírus di e grip di 
para ta traspasá di para pa 
mamífero ta preokupante, 
pasobra esaki ta nifiká ku 
hende tambe por keda kon- 


tagiá. “Riba término esaki 
por ta un rísiko pa hende,” 
Kuiken ta splika na NPO 
Radio 1. Den mamífero e 
variante por desaroyá su 
mes kaminda hende ta vul- 
nerabel. 
E vírus di para ku awor 
ta bai rònt ta difísil pa tené 
bou di kontròl, pasobra 
mundialmente grupo gran- 
di di para ta kontagiá kuné. 
Originalmente e vírus a 
kuminsá den e industria di 
bestia di pluma doméstiko, 
segun Kuiken. Mamífero- 
nan ta resultá kontagiá 
komo ku nan ta kome para 


kontagiá. 
“Hende no ta resultá 
kontagiá dor di kome bestia 
kontagiá, pero komo ku nan 
ta bini den kontakto ku para 
kontagiá,” segun Kuiken. 
E ta agregá ku na Europa 
esaki ta bini ménos dilanti 
ku por ehèmpel na China, 
kaminda ta bende galiña 
bibu riba marshe i matá na 
e sitio. Dor di esaki ta bini 
kontagio. 
Kuiken ta pensa ku 
mamífero di kua awor ta 
konosí ku nan ta kontagiá 
ku e grip di para, ta sola- 
mente e e tòp di e seru di 


eis. E sifranan ta demostrá 
en todo kaso ku e kantidat 
grandi di mamífero ta vul- 
nerabel i ku kontagio ta bini 
dilanti regularmente. 
Bakunashon di para di 
pluma doméstiko ta un 
manera pa evitá plama- 
mentu mas aleu. Na Europa 
ta hasiendo trámite pa ku- 
minsá ku bakuna i na otro 
sitionan ya esaki ta sosodi- 
endo. Ku esaki e chèns ku e 
vírus ta resultá serka hende 
ta bira mas chikitu. 
Ainda no tin un bakuna 
kontra grip di para pa hen- 
de. 


HULANDA – E kanti- 
dat di aksidente di tráfiko ku 
morto a oumentá e aña ku 
a pasa konsiderablemente. 
Segun sifranan tentativo di 
Smart Traffic Accident Re- 
porting (STAR), aña pasá 
tabatin 578 aksidente di 
tráfiko ku por lo ménos un 
morto. Na 2021 esaki tabata 
491. 
Ta trata di aksidentenan 
ku polis ta registrá. E kanti- 
dat i morto ta haltu, pasobra 
den e sifranan di STAR ak- 


Oumento kantidat aksidente ku morto 


sidente kaminda mas mor- 
to kai ta konta komo unu. 
Aparte di esei, STAR no 
ta registrá tur aksidente ku 
morto. Sí un siklista muri 
despues den hospital sin ku 
enbolbí polis, esaki no ta 
bini den e sifranan. 
Te dia 19 di mart numa 
Ofisina Sentral di Statistik 
ta publiká kuantu morto di 
tráfiko a kai aña pasá. Tòg 
e sifranan di STAR ta bolbe 
duna un tendensia. E kanti- 
dat di aksidente a baha pa 


hopi aña, pero a kuminsá 
bini un kambio den esaki, 
Paul Broer, di polis di trá- 
fiko nashonal ta bisa. 
“Esaki ya nos a mira 
ta bini fin di aña pasá. Na 
2020 tabatin un bahada 
grandi, pero esaki a bini dor 
di e medidanan di Corona 
dor di kua tabatin ménos 
tráfiko riba kaya,” Broer 
ta bisa den NOS Radio 1 
Journaal. E oumento di fin 
di aña 2021 a kontinuá na 
2022. 

Guia di Hortikultura 


Servisio di Agrikultura, Krio i Peska (Dienst LVV) i Soltuna 2005 


Famia: 
SOLANACEAE 
Sinónimo (otro nòmber): Anthora, African Egg plant. 
Un sinónimo na Latin ta Solanum 
indicum. Ta kultiv’é hopi na Sür- 
nam. 


Orígen i karakterístikanan general: 
E ta originá na Afrika. E ta un mata estriktamente tropikal. E 
mester di hopi solo i no ta wanta friu. E 
frutanan ta rondó i tin koló blanku/krèm/bèrdè. Ta kita e fru- 
tanan promé ku nan hecha i ta herebé nan. Por 
herebé i kome e blachinan tambe. 


Siklo di kultivo, mantenshon di e kultivo, kosecha i produk- 
shon, malesa i plaga 
Antrua ta famia serkano di Berehein, tur dos ta pertenesé na e 
género Solanum. E ta sensitivo pa e mésun 
plaga i malesanan. Wak bou di berehein i sigui mes un prose- 
dura. Durashon di kultivo tambe ta igual. E 
produkshon sí ta mas abou. Antrua por produsí 185 kg di fru- 
ta/100 m2 


Antrua 
(Solanum macrocarpon) 


Antrua, fruta i flor 


Berehein 
(Solanum macrocarpon) 


Famia: 
SOLANACEAE 
Sinónimo (otro nòmber): 
Aubergine, Egg plant. 


Orígen i karakterístikanan general 
E ta originá na India. E ta un mata ku mester di tera ku bon dre- 
nahe, esta tera ku no ta keda muhá. No mester plant’é den tera 
será ku hopi klei. Berehein ta un mata adaptá na klima kalor, 
na Kòrsou e por krese hasta den e tempu mas kalor di aña. Por 
plant’é durante henter aña. E ta rekerí, 0,5- 0,8 m3 di awa pa dia 
pa 100 m2. No planta direktamente mes kaminda ku a planta 
otro kultivo di mata ku ta pertenesé na e mésun famia, esta famia 
di SOLANACEAE (por ehèmpel promèntòn, tomati, promèntè 
pika). E mata tin flor di dos sekso den un flor so, kada flor por 
bira fruta. 


Variedatnan ku ta duna bon resultado na Kòrsou 
* Baluroi - Baluroi no ta marga i e kosecha ta kuminsá mas trem- 
pan, e frutanan ta largu * Classic * Barbentana * Black beauty - e 
frutanan ta rondó * Pingtung long (Known-you seed i otro kom- 
panianan tambe): e fruta ta largu, su koló ta püs skur i e karni ta 
blanku * Vittoria - e frutanan ta largu * Long purple (Petoseed) 


Sembramentu: 1 gram di simia ta kontené 150 te 200 simia. Si bo 
ta sembra awe, bo por spera bo promé kosecha despues di 11 si- 
man. Si bo ke tin kosecha kontinuo di berehein, bo tin ku sembra 
kada 20 siman. 
Transplantá: Transplantá ora e planchinan tin un altura di 6-7 
cm. Saka e planchinan for di e simiero. Por pone nan den solo 
algun dia promé ku transplantá, pa nan kustumbra ku forsa di 
solo. Muha e tera un dia promé. Transplantá mainta tempran òf 
despues di 5 or di atardi. Tene tera di e planchinan den e Jiffy 
muhá òf pòchi ku tera muhá te na momentu di transplantá. Plan- 
ta e klòmpi ku raisnan mas o ménos 1 cm bou di tera, primi e tera 
sera levemente. Muha direktamente despues di a transplantá. 


Sistema di irigashon 
No pone e drep na stam di e mata sino ten’é na un distansha di 
mas o ménos 20-25 cm. 


Mantenshon di e kultivo, kosecha i produkshon 
Kita tur fruta ku ta skèr. Tin di kosechá ora e frutanan ta grandi 
i e koló kuminsá bira mas skur. 
E produkshon por alkansá mas o ménos 300- 400 kg di fruta pa 
kada 100 m2 (3- 4 kg di fruta pa kada m2). 


Malesa i plaga 
Malesa no ta afektá berehein frekuentemente, pero White fly, Akaro 
kòrá i Treps sí sa atak’é de bes enkuando. Tambe e por keda afektá pa 
nematodo. E nematodonan akí ta afektá tur e matanan den e mesun 
famia di SOLANACEAE i por plama fásil di un kultivo pa otro (tin 
otro tipo di nematodo ku ta afektá matanan di otro famia). No planta 
kultivonan di mesun famia banda di otro ni planta nan direktamente 
despues di otro riba e mesun plòt tampoko. Si bo tabatin problema ku 
nematodo mester warda dos aña promé ku planta mata di e mesun 
famia riba òf banda di mesun plòt atrobe. E síntomanan di un atake 


di nematodo ta, ku e planchi no ta krese mas; desinfektá e tera ku Vydate 
G (Vydate den forma granular) si no por haña Vydate G usa Vydate L òf 
Diazinon òf Mocap. Treps sa afektá e koló skur di e fruta, usa Admiral en 
kombinashon ku Vydate L. No spùit Kelthane (Dicofol) riba mata yòng di 
berehein, e ta tòksiko pa e matanan yòng. 

UP TO 70% OFF 


E X T E N D E D 


E yobidanan ku tin últimamente ta pone hopi flor bunita sali na nos mata i palunan 
den naturalesa. Flornan bunita, manera esnan ku por mira aki. Ta djis tres. Tin hopi 
mas. 


Bunita flor di nos mes 


